Retief Scholtz, Author at LitNet
Retief Scholtz voltooi 'n B.Com (Hons) in Bedryfsielkunde by die NWU, Potchefstroom kampus in 2006 en 'n Drama Diploma in 2010 by MATC in Pretoria. Sy skryfwerk sluit in die volgende:
DOP (2016), genomineer vir 'n Woordtrofee vir André Odendaal as Beste Akteur, 5 Naledi Nominasies en 4 KKNK Kanna nominasies, waar Scholtz wen vir Beste Nuutgeskrewe Teks. Karel se Oupa (2017) is genomineer vir 4 Naledi teatertoekennings en Weerkaats (2017) word aangewys as die Aardklop Hartsvriende se Gunsteling Produksie by Aardklop 2017. Scholtz word met die Fiësta toekenning vir Beste Opkomende Kunstenaar in 2018 bekroon. Drie nuwe toneelstukke vir 2019 waarvan die eerste een debuteer by KKNK 2019. 'n Opdragproduksie vir Margit Meyer Rödenbeck en Marion Holm; Die voordele van eierwit.
SLAAF (2017), 'n 24-minute Silwerskermfees Kort_ilm, is genomineer vir Beste Teks (Retief Scholtz) en word as die wenner aangwys vir Beste Akteur (Carel Nel).
Retief dien as mede-skrywer op twee Drama-reekse vir kykNET: Dwaalster (2018) in samewerking met Nicola Hanekom en Alles Malan (2018) saam met Corné en René van Rooyen. Scholtz is tans besig met die ontwikkeling van 'n ligte drama vir kykNET in samewerking met Beer Adriaanse.